21. VIÐAUKI

ÁBYRGÐIR

FRAMSELD REGLUGERÐ FRAMKVÆMDASTJÓRNARINNAR (ESB) 2019/980

Ef ósamræmi er á milli íslensks og ensks texta framseldrar reglugerðar framkvæmdastjórnarinnar (ESB) 2019/980 skal skýra íslenska textann með hliðsjón af enska textanum. Ef ósamræmi er á milli textans í þessu skjali og texta framseldrar reglugerðar framkvæmdastjórnarinnar (ESB) 2019/980 er það texti reglu­gerðarinnar sem gildir.

|  |  |  |
| --- | --- | --- |
| Kafli nr.Bls. nr. | 1. ÞÁTTUR | EÐLI ÁBYRGÐAR |
|  |  | Lýsing á hvers kyns fyrirkomulagi sem er ætlað að tryggja að skuldbindingum sem skipta máli fyrir útgáfuna verði fullnægt, hvort sem er í formi ábyrgðar, veðs, „keep well-samnings“, sérstaks trygg­ingarsamnings (*e. mono-line Insurance policy*) eða annarra sambærilegra skuldbindinga („ábyrgða“) og lýsing á þeim sem útvegar það („ábyrgðarveitanda“).Slíkt fyrirkomulag felur í sér skuldbindingar, þ.m.t. sem eru háðar skilyrðum, til að tryggja endurgreiðslu verðbréfa sem ekki eru hlutabréfatengd og/eða vaxta og skal lýsing fyrirkomulagsins tilgreina hvernig því er ætlað að tryggja skil á tryggðum greiðslum. |
|  | 2. ÞÁTTUR | UMFANG ÁBYRGÐAR |
|  |  | Veita skal upplýsingar um skilmála og umfang ábyrgðarinnar. Þessar upplýsingar skulu taka til allra skilyrða um beitingu ábyrgðarinnar ef til vanefnda kæmi samkvæmt skilmálum tryggingarinnar og mikil­vægum skilmálum sérstakra tryggingarsamninga (*e. mono-line Insurance policy*) eða „keep well-samn­inga“ milli útgefanda og ábyrgðarveitanda. Einnig skal veita upplýsingar um neitunarvald ábyrgðar­veitanda í tengslum við breytingar á réttindum verðbréfaeiganda eins og oft er kveðið á um í sérstökum tryggingarsamningi (*e. mono-line Insurance policy*). |
|  | 3. ÞÁTTUR | UPPLÝSINGAR SEM VEITA SKAL UM ÁBYRGÐARVEITANDA |
|  |  | Ábyrgðarveitandi skal veita upplýsingar um sjálfan sig eins og hann væri útgefandi þeirrar tegundar verðbréfa sem eru andlag ábyrgðarinnar. |
|  | 4. ÞÁTTUR | TILTÆK SKJÖL |
|  |  | Upplýsingar um vefsetur þar sem almenningur hefur aðgang að mikilvægum samningum og öðrum skjölum sem tengjast ábyrgðinni. |